###### Szombathely Megyei Jogú Város Önkormányzata Közgyűlésének

**/2017. ( ) önkormányzati rendelete**

**Szombathely Megyei Jogú Város Helyi Építési Szabályzatáról,**

**valamint Szabályozási Tervének jóváhagyásáról szóló**

**30/2006. (IX. 7.) önkormányzati rendelet módosításáról**

Szombathely Megyei Jogú Város Önkormányzatának Közgyűlése az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény 6.§ (1) bekezdésében meghatározott feladatkörében eljárva a következőket rendeli el:

**1.§**

Szombathely Megyei Jogú Város Helyi Építési Szabályzatáról, valamint Szabályozási Tervének jóváhagyásáról szóló 30/2006. (IX. 7.) önkormányzati rendelet (a továbbiakban: Rendelet) 13. § (2) bekezdése helyébe a következő rendelkezés lép:

„(2) A területen a telek területének legalább 25%-át zöldfelületként kell fenntartani, illetve kialakítani, kivéve a 7273/63 hrsz. alatti ingatlanra jelölt építési övezetet, ahol a legkisebb zöldfelület aránya 15%. Amennyiben a terv 50%-nál kisebb beépítést határoz meg, úgy a zöldfelület %-a növelendő a beépítés-csökkenés %-ával.”

**2.§**

A Rendelet 1. melléklete – a módosítás tárgya szerinti területeket érintően – az 1. (15. számú szabályozási tervlap) melléklet szerint módosul.

**3.§**

Ez a rendelet 2017. április 1. napján lép hatályba.

**4.§**

E rendelet rendelkezéseit a hatályba lépését követően induló eljárásoknál kell alkalmazni.

/**: Dr. Puskás Tivadar :/ /: Dr. Károlyi Ákos:/**

polgármester jegyző